“บิตคอยน์” ทะลุ 23,000 เหรียญ หวัง “เฟด” หั่นดอกเบี้ยปีนี้
“บิตคอยน์” ทะลุ 23,000 เหรียญ สูงสุดในรอบ 5 เดือน รับแรงหนุนจากนักเศรษฐศาสตร์คาดเฟดมีแนวโน้มปรับลดอัตราดอกเบี้ยในปีนี้
“บิตคอยน์” ทะลุ 23,000 เหรียญ สูงสุดในรอบ 5 เดือน รับแรงหนุนจากนักเศรษฐศาสตร์คาดเฟดมีแนวโน้มปรับลดอัตราดอกเบี้ยในปีนี้
23 ม.ค. 2566

ผู้สื่อข่าวรายงานว่า บิตคอยน์พุ่งขึ้นทะลุ 23,000 ดอลลาร์ในวันนี้ แตะระดับสูงสุดในรอบ 5 เดือน โดยได้แรงหนุนจากคาดการณ์ที่ว่า ธนาคารกลางสหรัฐ (เฟด) มีแนวโน้มปรับลดอัตราดอกเบี้ยในปีนี้
ข้อมูลจาก CoinGecko ระบุว่า บิตคอยน์ดีดตัวเหนือระดับ 23,000 ดอลลาร์ แตะระดับสูงสุดนับตั้งแต่วันที่ 19 ส.ค.2565 ก่อนที่จะชะลอตัวสู่ระดับ 22,859.20 ดอลลาร์ โดยบิตคอยน์พุ่งขึ้นเกือบ 39% นับตั้งแต่ต้นปีนี้
ด้านนักเศรษฐศาสตร์คาดการณ์ว่า เฟดอาจปรับลดอัตราดอกเบี้ยอย่างเร็วที่สุดในปีนี้ ท่ามกลางการชะลอตัวของเงินเฟ้อ
นอกจากนี้ บิตคอยน์ยังได้ปัจจัยบวกจากปรากฏการณ์ Halving ซึ่งผู้เชี่ยวชาญคาดว่าจะเกิดขึ้นในช่วงเดือนมี.ค.-พ.ค.2567
สำหรับบิตคอยน์เคยพุ่งขึ้นทะลุ 69,000 ดอลลาร์ในเดือนพ.ย.2564 ซึ่งเป็นระดับสูงสุดเป็นประวัติการณ์ ก่อนที่จะทรุดตัวลงต่ำกว่าระดับ 20,000 ดอลลาร์ในเดือนมิ.ย.2565 ท่ามกลางความกังวลที่ว่า การที่เฟดเร่งปรับขึ้นอัตราดอกเบี้ยและปรับลดขนาดงบดุลจะฉุดสภาพคล่องในตลาด และทำให้สหรัฐเผชิญภาวะเศรษฐกิจถดถอย